  Майя Бывальцева Удмуртиысь Йӧскалык прессалэн юртэз элькунысь пичи гуртъёслэн улон-вылонэнызы тодматӥсь репортажъёсын «Сю сюрес» бичет поттӥз. Отчы 100-лэсь ӧжыт улӥсен 171 гуртъёслэн историзы пыриз. Со сярысь ужъюртлэн редакциез ивортӥз. 2014-тӥ арын, «Удмурт дунне» газетлэн 100 аръем юбилеез азьын, отын ужасьёс «Сю сюрес» проектсэс мытӥзы: журналистъёс арнялы быдэ котыръязы элькунысьтымы пичи гуртъёсты. Со улсын журналистъёс 300-лэсь трос материалъёсты поттӥзы. Книгае тужгес пиосыз сярысь веранъёс пыризы. Та книга — бырись гуртъёслы сӥзем аспӧртэм «энциклопедия». Арлы чаклам проект лыдӟисьёслэн куремзыя туннэ дырозь кыстӥське. Та аръёс ӵоже газетын потӥз бырись гуртъёсысь 300-лэсь трос репортаж. Жаляса верано, газетлэн даурез вакчи, нош та материалъёс, огшоры лыдӟисьёслы сяна, тунсыко луыны кулэ кивалтӥсьёслы но, тодосчиослы но Зинаида Рябинина, Йӧскалык прессалэн юртэзлэн кивалтӥсезКнига Удмуртиын Гуртлэн арезлы сӥземын. Бичетэз «Удмурт дунне» газетлэн редакциысьтыз басьтыны луоз.  Тодэ вайытом, Йӧскалык прессалэн юртэз 2020-тӥ арын кылдӥз но удмурт но ӟуч кылъёсын потӥсь сизьым изданиосты огазеяз.  Тегъёс: Ижкар Удмуртия гурт книгаос Гуртлэнарез  